تورکیه بیلن مصر اورته سیده سیاسی مشوره لر دایره سیده تورکیه جمهوریتی تشقی ایش وزیری نینگ اورینباسری سادات اونال باشچیلیگیده گی تورک هیئتی, بوگون و ایرته گه قاهره ده ایریم اوچره شوولر اوتکزه دی.
تورکیه جمهوریتی تشقی ایش لر وزیرلیگی تامانیدن بیریلگن یازمه بیاناتده, تورکیه بیلن مصر اورته سیده گی سیاسی مشوره لرنینگ سادات اونال بیلن مصرلیک کسبداشی حمدی سند لوزا باشچیلیگیده بوگون و ایرته گه بولیب اوته دیگن لیگی معلوم قیلیندی.
تورکیه جمهوریتی تشقی ایش لر وزیری مولود چاووش اوغلی, 15- اپریل کونی بیرگن بیاناتیده, مصر بیلن تورکیه اورته سیده آلدین استخبارات لر آره سیده آچیلگن کانال نینگ تشقی ایش لر وزیرلیک لری واسطه سی بیلن دوام ایتیشی بوییچه کیلیشیلیب آلینگن لیگی نی معلوم قیلگن ایدی.
تورکیه بیلن مصر اورته سیده گی دیپلماتیک مناسبت لر میلادی 2013- ییلدن بیری سارژدافیر سویه سیده دوام ایتتیریلماقده.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
